《喜平湖三子领乡荐兼策诸生》
明代·林光

陆淞发解上青云，沈炼吴绅素出群。天下何尝无吉士，老夫端亦贺斯文。

三元偶尔还遭际，一贯从来不易闻。分付平湖诸后进，年光遮莫蹉毫分。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。